Мүчөмайып жазасы

Мүчөмайып жазасы – адамдын денесинин бир мүчөсүн же бөлүгүн майып кылуудан турган, дене жазаларынын жапайы түрлөрүнүн бири. Европада орто кылымдарда кеңири таралган; ХVIII кылымдын аягында, ХIХ кылымдын башында жоюлган. Азыркы учурда кылмыш-жаза мыйзамдары мусулман укуктарынын ченемдерине негизделген мамлекеттерде колдонулат (Иран, Сауд Аравиясы, Судан ж. б.). Бул өлкөлөрдө ууру кылгандыгы үчүн колун, талап-тоноочулугу үчүн колу-бутун кесип салышат.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр